יורם יובל

יורם יוֹבֵל (נולד ב-2 באוגוסט 1958) הוא פסיכואנליטיקאי, פסיכיאטר, חוקר מוח ישראלי, מרצה בפקולטה לרפואה באוניברסיטה העברית בירושלים וחבר האגף לרפואת המוח בבית החולים הדסה עין כרם.

יובל הוא מומחה בתחום הנוירוביולוגיה של אהבה ורגשות. בנוסף לעבודתו האקדמית, יובל מנחה את תוכנית הראיונות "שיחת נפש" בטלוויזיה החינוכית וחיבר ספרים פופולריים בעברית הכוללים תיאורי מקרה של טיפול פסיכולוגי.

==קורות חיים==
יובל נולד בשם יורם ליבוביץ, בנם של יפה (לבית חפץ) ואורי ליבוביץ, פרופסור לנוירוביולוגיה. סבו היה המדען והוגה הדעות ישעיהו ליבוביץ. הוא גדל במשפחה דתית בשכונת קטמון הישנה בירושלים ולמד בתיכון ליד האוניברסיטה בירושלים. כשהיה בן 14 נפטר אביו ממחלת הסרטן והוא בילה ימים רבים בבית סבו. שירת בצה"ל כקצין בחיל התותחנים, והשתתף במלחמת לבנון הראשונה כמפקד של מוצב תצפית בדרום לבנון. בעת שירותו הצבאי החליף את שם משפחתו מליבוביץ ליובל, בשל הזיהוי המוגבר לשם המשפחה של סבו ישעיהו ליבוביץ.

יובל למד רפואה באוניברסיטה העברית בירושלים, נוירוביולוגיה במכון ויצמן – שם עשה את עבודת הדוקטורט בהנחיית ידין דודאי,<ref></ref> ופסיכיאטריה באוניברסיטת קולומביה, שם עשה את עבודת הדוקטורט בהנחיית אריק קנדל. התמחה בפסיכואנליזה במכון של אוניברסיטת קולומביה, ושייך לסגל ההוראה של המכון הפסיכואנליטי על שם אייטינגון בירושלים. הוא עבד במשך מספר שנים כמטפל במנהטן.

יובל שימש ראש תחום הטראומה בבית הספר לעבודה סוציאלית בפקולטה ללימודי רווחה ובריאות והיה ראש המכון לחקר המוח והרגשות באוניברסיטת חיפה. כיום הוא מרצה לפסיכופתולוגיה בבית הספר לרפואה של האוניברסיטה העברית.

יורם יובל, 2007
משנת 2008 יובל מגיש תוכנית טלוויזיה בשם "שיחת נפש" בטלוויזיה החינוכית. מטרתה המרכזית של התוכנית היא שיחה אישית עם מפורסמים ישראלים אשר חושפים פרטים וחוויות אישיות "מחדרי לבם" שהתפרסמו ושלא התפרסמו במהלך הקריירה שלהם.

בשנת 2009 השתתף והגיש יחד עם מיקי רוזנטל ואירי ריקין בערוץ 2 את הסדרה "איך להיות מאושר בשישה שיעורים". לאחר שהופקה במקור ב-2005 אך שידורה נדחה מחשש שלא תזכה לאחוזי צפייה גבוהים, הסדרה זכתה להצלחה בלתי צפויה, עם רייטינג ממוצע של כ-20%.

בשנת 2019 החל לפעול למען שינוי במרחב הפוליטי בישראל. הוא הקים את מאהל גן העצמאות (ירושלים), במהלך 21 הימים שנותרו להחלטת פיזור הכנסת ה-22.

בשנת 2019 הנחה את הסדרה בת שלושת הפרקים "סודות המוח" בהוט 8.

בינואר 2021 הצטרף למפלגה הכלכלית החדשה בראשות ירון זליכה. ב-14 במרץ הודיע על פרישתו ממנה.

בשנת 2021 הנחה את הסדרה בת שלושת הפרקים "לב שבור" בהוט 8<ref></ref>.

==חיים אישיים==
יובל אב לשני בנים מנישואיו הראשונים ואב לשלוש בנות מבת זוגו כיום.

===משפחתו===

==ספריו==
* ישראל: שיחת נפש, הוצאת כנרת, זמורה-ביתן (תשע"ב 2012).
*סערת נפש, הוצאת קשת (2001)
*מה זאת אהבה, הוצאת קשת (2001)
*הלנה על הגג, הוצאת משכל (1998)

==קישורים חיצוניים==

* 
* 
*[http://www.hebpsy.net/page.asp?id=24 בית ספר לרגשות], 19 קטעים קצרים בהם פרופ' יורם יובל מדבר על מגוון נושאים הקשורים לרגשות, באתר פסיכולוגיה עברית
* [https://web.archive.org/web/20161125022928/http://actv.haifa.ac.il/programs/Search.aspx?s=יורם%20יובל דיונים והרצאות של יורם יובל], הערוץ האקדמי של אוניברסיטת חיפה
* [http://www.mako.co.il/tv-howtobehappy "איך להיות מאושר ב-6 שיעורים"], אתר תוכנית הטלוויזיה שיצר יובל בשיתוף עם מיקי רוזנטל, באתר mako
* 
* ענת מוניץ, [http://www.habama.co.il/Pages/Description.aspx?Subj=9&Area=1&ArticleId=20912 ריאיון - בטיפול עם יורם יובל], באתר הבמה, 22 באוקטובר 2013
* עדי וייטסון, [http://talktipul.com/שיחה-עם-פרופסור-יורם-יובל/ שיחה עם פרופסור יורם יובל], 9 בינואר 2018, באתר "מדברים על טיפול"
* [https://geekonomy.net/2018/03/26/geekonomy192/ גיקונומי עם יורם יובל] - גיקונומי . מרץ 2018
* 
* 
* גאולה אבן-סער ב[https://www.kan.org.il/Podcast/item.aspx?pid=14482 "שיחה אישית" עם יורם יובל], כאן 11, 22 בספטמבר 2019
* 
* 
* 
* 
* 

* 

מכּתביו:
* [http://www.hebpsy.net/community.asp?id=96&cat=article&articleid=1525 על הנוירופסיכואנליזה של חרדה, אובדן וצער], תקציר הרצאה שניתנה בפני המכון הפסיכואנליטי בירושלים
* 
*[http://www.themedical.co.il/Upload/Magazines/Documents/29/medicine%20psych5.pdf פרויד כנראה צדק], מדיסין - פסיכיאטריה, גיליון 5, ספטמבר-נובמבר 2007
* 
* 
* 

==הערות שוליים==

קטגוריה:פסיכיאטרים ישראלים
קטגוריה:פסיכואנליטיקאים ישראלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:בוגרי אוניברסיטת קולומביה
קטגוריה:מדעני מוח ישראלים
קטגוריה:סגל אוניברסיטת חיפה: עבודה סוציאלית
קטגוריה:משפחת ליבוביץ
קטגוריה:פעילי המפלגה הכלכלית החדשה
קטגוריה:סגל האוניברסיטה העברית בירושלים: רפואה
קטגוריה:יוצאים בשאלה
קטגוריה:בוגרי התיכון ליד האוניברסיטה
קטגוריה:ישראלים שנולדו ב-1958